ร้านนี้เป็นร้านเก่าแก่มาทานตั้งแต่เด็กๆ  แต่นานๆจะมาทีเพราะอยู่ค่อนข้างไกลจากบ้าน

เมนูที่สั่ง : 
1.กุ้งแม่น้ำ > เนื้อหวาน  เนื้อฟู เนื้อแน่น สด   มากๆ เราสั่งมา  4  ตัว 1,800 บาทค่ะ
2.หอยนางรม > เนื้อเหนียวแน่น สดมากๆ เราสี่งมา 4 ตัว  ตัวละ  70 บาทค่ะ
3.ห่อหมกขนมครก > อร่อยมากๆ ต้องทานร้อนนะคะ
4. ข้าวเกรียบปากหม้อ > เราตั้งใจมากินเลยล่ะ แป้งนุ่มนิ่มมากๆ ต้องทานร้อนๆ ราคา 120 บาท
5. ปลาหมึกนึ่งมะนาว > รสชาดเปรี้ยวไปหน่อย เสิร์ฟใส่หม้อไฟรูปปลา  แต่น้อยมากๆ  เมนูนี้ไม่แนะนำนะคะ  ค่อนข้างผิดหวัง TT
6. แกงส้มชะอมกุ้งหม้อไฟ > รสชาติใช้ได้ค่ะ
7. ยำถั่วพลู > รสชาติดีค่ะ  
8. ไข่เจียว  >  ทั่วไปค่ะ
9. ปลากระพงทอดน้ำปลา >  ที่นี่เค้าจะทอดทั้งตัวโดยที่ไม่แผ่ปลาออก เนื้อข้างในเลยนิ่มไม่กรอบ  กินแล้วเราเลยได้อารมณ์เหมือนกินปลานิลทอด ฮ่าๆ  (เมนูนี้เราห่อกลับบ้าน  เพราะสั่งเป็นเมนูหลังๆ ทานไม่หมด  เลยลองชิมไปนิดเดียวค่ะ)  ราคาประมาณ  380 บาท

-  ค่าเสียหายประมาณ 4,300 บาทค่ะ

-  เรานั่งตรงชั้นบน "เคียงดาว"
บรรยากาศโอเค มีลมพัดเย็นตลอดเวลา แต่ถ้าไม่มีสายไฟฟ้าพะรุงพะรังจะโอเครกว่านี้ค่ะ

- เด็กเสิร์ฟน้อยไปหน่อยค่ะ บางทีให้เด็กนักเรียนมาช่วยเสิร์ฟด้วย  (อาจเป็นลูกหลานของพนักงานก็เป็นได้^^)